**UPISI U SREDNJU ŠKOLU 2020./ 2021. godine**

**Prva prijava u sustav**

Početak prijava u sustav na mrežnoj stranici [**upisi.hr**](https://www.upisi.hr/upisi/) započeo je 1. lipnja 2020. godine. Zbog opterećenosti sustava moguće su teškoće prilikom prijave prvih nekoliko dana. Pri prvoj prijavi potrebno je unijeti AAI@EduHr korisničko ime i lozinku dobivenu u osnovnoj školi nakon čega je moguće unijeti broj mobitela na kojega kandidat želi da mu bude dostavljen SMS s PIN-om. Nakon što zaprimi PIN, kandidat pri svakoj sljedećoj prijavi u sustav unosi korisničko ime, lozinku i PIN. Ukoliko PIN nije stigao SMS-om potrebno je ponovno pokušati unijeti broj mobitela. Po uspješnoj prijavi u sustav**moguće je pregledati osobne podatke i ocjene**a nakon što se iz e-Matice prenesu i rezultati natjecanja, bit će moguće pregledatii te podatke. U slučaju nepravilnosti u podacima**potrebno se javiti svom razredniku ili Stručno razvojnoj službi škole.**

**Kako izvršiti prvu prijavu korak po korak:**

**Izdavanje mišljenja o zdravstvenoj sposobnosti učenika za upis u srednju školu**

Dragi osmaši, poštovani roditelji/staratelji,

za upis u pojedine programe/zanimanja srednjih škola potrebno je **mišljenje nadležnog školskog liječnika o zdravstvenoj sposobnosti učenika za određeni program/zanimanje ili mišljenje liječnika medicine rada.**

**PRIMJER:**TURISTIČKO-UGOSTITELJSKA ŠKOLA - **potvrda nadležnog školskog liječnika potrebna je za zanimanja**: hotelijersko-turistički tehničar, turističko-hotelijerski komercijalist i konobar, dok je **potvrda liječnika medicine rada** potrebna za zanimanja kuhara i slastičara.

**Da biste bili sigurni koja vrsta potvrde/mišljenja je potrebna za upis**najbolje je to provjeriti na mrežnim stranicama srednjih škola.

**Mišljenje za naše učenike izdaje školska liječnica dr. Marija Šonjić**

Mišljenje liječnika medicine rada potrebno je pribaviti u nekoj od ordinacija medicine rada.